《春行南山访友不遇》
宋代·赵必象

瘦筇支我上南山，才到山中分外閒。
九十日春将解印，百年心事几凭栏。
燕营一垒雏相庆，鹤舞三台仙未还。
松菊把门牢闭着，谁人弹压此蚤坛。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。